บาทเปิด 32.47 บาทต่อดอลลาร์ แข็งค่า
เงินบาทเปิดตลาด 32.47 บาทต่อดอลลาร์ แข็งค่า ให้กรอบ 32.40-32.60 บาทต่อดอลลาร์ตลาดจับตาปัจจัยใน-ต่างประเทศ
3 มี.ค. 2565

เมื่อวันที่ 3 มี.ค. 65 นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 32.47 บาท/ดอลลาร์ แข็งค่าจากเย็นวานที่ปิดตลาดที่ระดับ 32.70 บาท/ดอลลาร์ เช้านี้เงินบาทแข็งค่าไปค่อนข้างแรงตามดอลลาร์สหรัฐที่ปรับตัวอ่อนค่าลง โดยเมื่อวานนี้ จีนเริ่มจะมีการผ่อนคลายนโยบาย Zero Covid ขณะที่ปัจจัยเรื่องรัสเซีย-ยูเครน วันนี้จะเริ่มมีการเปิดเจรจากันอีกครั้ง ซึ่งตลาดเริ่มผ่อนคลายมากขึ้น sentiment เริ่มดีอย่างไรก็ดี ปัจจัยในประเทศยังต้องติดตามสถานการณ์ระบาดของไวรัสโควิด-19 อย่างต่อเนื่อง เพราะจำนวนผู้ป่วยใหม่รายวันยังคงอยู่ในระดับสูงต่อเนื่อง รวมทั้งจับตา flow จากต่างชาติที่ยังมีเข้าไทย หลังจากที่ภาคการท่องเที่ยวเริ่มจะมีสัญญาณฟื้นตัว"ตอนนี้ต้องดู flow จากต่างชาติที่จะเข้ามา เพราะตอนนี้ภาคท่องเที่ยวของเราเริ่มจะฟื้นตัว ซึ่งเมื่อมี flow จากต่างประเทศเข้ามา แนวโน้มเงินบาทก็ยังจะแข็งค่า" นักบริหารเงิน ระบุคืนนี้ ติดตามการรายงานจำนวนผู้ขอรับสวัสดิการว่างงานรายสัปดาห์ของสหรัฐ และดัชนีภาคบริการเดือนก.พ.จากสถาบันจัดการด้านอุปทานของสหรัฐ (ISM)นักบริหารเงิน คาดว่า วันนี้เงินบาทจะเคลื่อนไหวในกรอบ 32.40 - 32.60 บาท/ดอลลาร์